TFG ควงพันธมิตรยักษ์ใหญ่ฝรั่งเศส ตั้งบ.ร่วมทุน บุกฟาร์มหมูระดับสายพันธุ์ชั้นดี
TFG ควงพันธมิตรยักษ์ใหญ่ฝรั่งเศส ตั้งบ.ร่วมทุน บุกฟาร์มหมูระดับสายพันธุ์ชั้นดี
TFG ควงพันธมิตรยักษ์ใหญ่ฝรั่งเศส ตั้งบ.ร่วมทุน บุกฟาร์มหมูระดับสายพันธุ์ชั้นดี
21 ต.ค. 2563

บริษัท ไทยฟู้ดส์ กรุ๊ป จำกัด (มหาชน) หรือ TFG แจ้งว่าบริษัท ที พาราก้อน โฮลดิ้ง จำกัด ซึ่งเป็นบริษัทย่อย ได้จัดตั้งบริษัทร่วม ภายใต้ชื่อว่าบริษัท ไทยฟู้ดส์ นิวเคลียส จีเนติกส์ จำกัด เพื่อประกอบธุรกิจฟาร์มสุกรระดับพันธุ์ โดยมีทุนจดทะเบียน 235 ล้านบาท ซึ่งบริษัท ที พาราก้อน โฮลดิ้ง จำกัด จะถือหุ้นในบริษัทร่วมดังกล่าวในสัดส่วน 50% และ COOPERL ARC ATLANTIQUE ถือหุ้น 49% ขณะที่บริษัท วีดีทีเอส อินเตอร์เนชั่นแนล จำกัด ถือหุ้น 1%
ทั้งนี้ COOPERL ARC ATLANTIQUE เป็นผู้ผลิตสุกรครบวงจรรายใหญ่ที่สุดในประเทศฝรั่งเศส และรายใหญ่ของโลก ซึ่งมีความแข็งแกร่งด้านสายพันธุ์ จะช่วยให้บริษัทได้ประโยชน์จากการร่วมทุนในด้านพัฒนาประสิทธิภาพและผลผลิต ระบบการป้องกันโรคและระบบการดำเนินการในฟาร์มที่มีประสิทธิภาพมากขึ้น ซึ่งการร่วมลงทุนครั้งนี้บริษัทคาดว่าจะเป็นการสร้างความยั่งยืนทางด้านสายพันธุ์และพัฒนาคุณภาพสายพันธุ์สุกร
 